ಡಾ. ರೆಡ್ಡೀ'ಸ್ ಅವರ ಔಷಧ ಶೋಧ ಮತ್ತು ಸಂಶೋಧನೆ ವಿಭಾಗವನ್ನು ಪರ್ಲೆಕಾನ್ ಫಾರ್ಮಾ ಪ್ರೈವೇಟ್‌ ಲಿಮಿಟೆಡ್‌ ಎಂದು ಪ್ರತ್ಯೇಕ ಕಂಪನಿಯಾಗಿ ೨೦೦೫ರ ಸೆಪ್ಟೆಂಬರ್‌ನಲ್ಲಿ ಆರಂಭಿಸಿದ್ದು ಆ ಸಮಯದಲ್ಲಿ ಒಂದು ವಿನೂತನ ನಡೆ ಎಂದು ಬಣ್ಣಿಸಲಾಗಿತ್ತು. ಆದರೆ ಹಣಕಾಸು ಅಡ್ಡಿಗಳಿಂದಾಗಿ ೨೦೦೮ರಲ್ಲಿ ಅದಕ್ಕೆ ಹಿನ್ನಡೆಯುಂಟಾಯಿತು. ಡಾ. ರೆಡ್ಡೀ'ಸ್ ಔಷಧ ಶೋಧದ ಸಾಹಸವನ್ನು ಮಾತೃ ಕಂಪನಿಯಿಂದ ಭಿನ್ನಗೊಳಿಸಿ, ಬಾಹ್ಯ ಹಣಕಾಸು ಸಂಪನ್ಮೂಲದಿಂದ ಪ್ರತ್ಯೇಕ ಕಂಪನಿಯಾಗಿ ಹುಟ್ಟುಹಾಕಲು ಪ್ರಯತ್ನಿಸಿದ ಪ್ರಪ್ರಥಮ ಭಾರತೀಯ ಔಷಧ ಕಂಪನಿಯಾಗಿದೆ. ಪರ್ಲೆಕಾನ್ ಫಾರ್ಮಾ ಕಂಪನಿಗೆ ಐಸಿಐಸಿಐ ವೆಂಚರ್ ಕ್ಯಾಪಿಟಲ್‌ ಮತ್ತು ಸಿಟಿಗ್ರೂಪ್ ವೆಂಚರ್ ಕ್ಯಾಪಿಟಲ್‌ ಇಂಟರ್‌ನ್ಯಾಶನಲ್‌ ಭಾಗಶಃ ಹಣಕಾಸು ಒದಗಿಸಿವೆ. ಪರ್ಲೆಕಾನ್‌ನಲ್ಲಿ ಆ ಎರಡೂ ಶೇ. ೪೩ರಷ್ಟು ಷೇರುಗಳನ್ನು ಹೊಂದಿದ್ದು, ಅದು ಅಂದಾಜು ೨೨.೫ ದಶಲಕ್ಷ ಡಾಲರ್‌ಗಳಾಗುತ್ತದೆ. ಪರ್ಲೆಕಾನ್‌ನ ಪರಿಶೀಲನೆಯಲ್ಲಿರುವ ಔಷಧಗಳ ವಾಣಿಜ್ಯಕ ಕಾರ್ಯಸಾಧ್ಯತೆ ಕುರಿತು ವೆಂಚರ್ ಬಂಡವಾಳದಾರಿಗೆ ಅನುಮಾನಗಳಿದ್ದು, ಐಸಿಐಸಿಐ ಮತ್ತು ಸಿಟಿಗ್ರೂಪ್‌ ಈ ಯೋಜನೆಯಿಂದ ಹೊರಹೋಗಲು ಬಯಸಿವೆ, ಹೀಗಾಗಿ ಕಂಪನಿಯು ಪರ್ಲೆಕಾನ್‌ ಷೇರುಗಳನ್ನು ಮರಳಿ ಕೊಳ್ಳಬೇಕಿದೆ. ಡಾ. ರೆಡ್ಡೀ'ಸ್ ಜುಲೈನಲ್ಲಿ ತನ್ನ ಷೇರುಗಳನ್ನು ಮರಳಿ ಕೊಂಡುಕೊಂಡಿತು ಮತ್ತು ಪರ್ಲೆಕಾನ್‌ ಈಗ ಕಂಪನಿಯ ಸಂಪೂರ್ಣ ಒಡೆತನದ ಅಂಗಸಂಸ್ಥೆಯಾಗಿದೆ. ಆದರೆ ಅಕ್ಟೋಬರ್‌ ೨೩ರಂದು ನಡೆದ ಸಭೆಯಲ್ಲಿ, ಕಂಪನಿಯು ಪರ್ಲೆಕಾನ್‌ಅನ್ನು ವಿಲೀನಗೊಳಿಸಲು ನಿರ್ಧರಿಸಿ, ಅದನ್ನು ೨೦೦೫ಕ್ಕೆ ಮೊದಲಿನ ಹಾಗೆ ಆಂತರಿಕ ಸಂಶೋಧನಾ ಸೌಲಭ್ಯವನ್ನಾಗಿ ಮಾರ್ಪಡಿಸಿದೆ.

೨೦೦೯ರಲ್ಲಿ, ಕಂಪನಿಯು ತನ್ನ ಕಾರ್ಯತಂತ್ರದಲ್ಲಿ ಸಂಪೂರ್ಣ ಬದಲಾವಣೆ ಮಾಡಿಕೊಂಡು, ತನ್ನ ಬೆಂಗಳೂರು ಮೂಲದ ಅಂಗಸಂಸ್ಥೆಗೆ ಶೋಧ ಸಂಶಫಧನೆ ಮತ್ತು ಸಂಬಧಿತ ಬೌದ್ಧಿಕ ಆಸ್ತಿಯನ್ನು ಒಪ್ಪಿಸಿತು. ಅದನ್ನು ಒಂದು ಪ್ರತ್ಯೇಕ ಘಟಕವನ್ನಾಗಿ ಮಾರ್ಪಡಿಸುವ ಸಂಭಾವ್ಯದಿಂದ ಹೀಗೆ ಮಾಡಿದೆ. "ಕಂಪನಿಯು ಭವಿಷ್ಯದಲ್ಲಿ ಅಪಾಯಗಳನ್ನು ಮತ್ತು ಸಂಶೋಧನೆಗೆ ಹಣಕಾಸು ಹಂಚಿಕೊಳ್ಳಲು ಕಾರ್ಯತಂತ್ರ ಪಾಲುದಾರ ಸಿಗಬಹುದೆಂಬ ಆಶಯದಲ್ಲಿದೆ."

ಔಷಧ ಶೋಧದ ತೊಂದರೆಗಳು
ಹಂತ III ಪರೀಕ್ಷಾರ್ಥ ಪ್ರಯೋಗದಲ್ಲಿ ಮಧುಮೇಹ ಔಷಧ
ಭಾರತ: ಪೇಟೆಂಟ್‌ಗಳು ಮತ್ತು ಲಾಭಗಳು
ಭಾರತದಿಂದ ಬೇರೆಡೆ ಪ್ರಯಾಣ